Onu Bella

pisi|Onu Bella 2006. aastal

Onu Bella (kodanikunimega Igor Maasik (kuni 1989. aastani MaksimovOnu Bella, Ma võtsin viina, lk 76); 19. september 1961Onu Bella, Ma võtsin viina, lk 66 Tartu – 1. mai 2018) oli eesti muusik ja meelelahutustegelane.

Ta õppis Tartu 2. Keskkoolis ja lõpetas 1980. aastal Tartu 5. Keskkooli. 1985. aastal lõpetas ta Tartu Riikliku Ülikooli füüsika-keemiateaduskonna.

Aastatel 1985–1988 töötas ta Narva 2. Keskkoolis keemiaõpetaja. Seejärel oli ta kuni 1992. aastani Tartu Konservitehase insener-keemik ja varumisosakonna juhataja, edasi vabakutseline. Töötas ka loomakliiniku laboris.

Muu hulgas töötas Onu Bella õhtujuhi ja diskorina, mängides peamiselt 1970.–1980. aastate rokk- ja popmuusikat. Tegi kaasa Vanemuise ja Narva rahvateatri lavastuses.

Onu Bella oli tuntud raadiohääl nii kunagises Raadio Tartus, Järva Kuku raadios kui ka Põlvamaal Marta Raadios (kava "Vox Humana muusika"). Tal olid ka oma autorisaated Raadio 2s.

Ta tegutses ansamblites Öörahu (1988–1990; 2009), Provints (1990–1991), stuudioprojektis Onu Bella (1992–1995; 1998) ja duos Mattiiseni Õpilased (1991–1992). 2005. aastal moodustas ta ansambli Onu Bella Band.

2010. aastal ilmus temalt autobiograafiliste sugemetega raamat "Ma võtsin viina". 2017. aastal ilmus tema autobiograafiline kaksikromaan "Tappa prostatavähk".Onu Bella oma võitlusest vähiga: inimestele meeldib mõelda, et esoteerika on lahendus kõigele, kuid karm reaalsus on midagi hoopis muud, Delfi, 19. juuni 2017Onu Bella esitles raamatut oma võitlusest vähiga ERR Kultuur, 20. juuni 2017.

Ta oli Eesti Kirjanike Liidu liige 2015. aastast.Postimees: Palju õnne! Onu Bella võeti Kirjanike liidu liikmeks

1. mail 2018 suri Igor Maasik 56-aastaselt vähki.

Teoseid
Helikandjad
1992 "Ma võtsin viina" Valindo, MC
1993 "Onu Bella paradiis" Valindo, MC
1993 "Onu Bella klounimuusikal" Valindo, MC
1993 "The Craziest Hits" Valindo, MC
1994 "Ma olen ju..." Valindo, MC
1998 "Parimad pärlid" Hitivabrik, CD MC
2010 "Ma võtsin viina" raamatu "Ma võtsin viina" lisa CD
2011 "Onu Bella - Eesti kullafond" Hitivabrik, 2CD+DVD

Raamatud
Onu Bella. "Ma võtsin viina". (2010) Menu. ISBN 9789949470051
Onu Bella. "Koduperemehe nipiraamat". (2011) Menu. ISBN 9789949470815
Onu Bella. "Dekameron". (2012) Menu. ISBN 9789949495184
Onu Bella. "Mõned hallid varjundid". (2013) Pegasus. ISBN 9789949505630
Onu Bella. "Keemia diskreetne võlu". (2014) Pegasus. ISBN 9789949550111
Onu Bella. "Tappa prostatavähk" I ja II osa. (2017). Ema ja Isa.

Isiklikku
Tal oli pikem lähedane suhe äritegelase Krista Raidma-Stromsvagiga ja füsioterapeut Sirje Penjamiga.

Tal olid emapoolne poolvend Enn ja isa poolt poolvend Georgi ning poolõde Eleonora.

 Mälestuse jäädvustamine ja austusavaldused 
Mart Juur pühendas oma 2018. aastal ilmunud "Hea tuju raamatu" Onu Bellale.

2023. aasta augustis esietendus Tallinnas Noblessneri valukojas Eesti Draamateatri lavastus "Onu Bella tähestik" (autor ja lavastaja Kertu Moppel, nimiosas Tõnis Niinemets). Lavastaja sõnul rääkis lavastus "Bellast kui triksterist, mitte inimesest endast – inimene ise võib-olla ei kontrolligi seda triksterit, see võtab ta üle. Igor käis nii-öelda Bellat jooksmas".Andrei Liimets. Kertu Moppel: Onu Bella müüb ka pärast surma saalid täis Eesti Ekspress, 09.08.2023.

Viited

Välislingid
Eesti ansamblite andmebaas

 Ajaleht Kuma – Intervjuu 2005

Kategooria:Eesti lauljad
Kategooria:Eesti kirjanikud
Maasik, Igor
Kategooria:Sündinud 1961
Kategooria:Surnud 2018